
ACORD 76/2007, DE 7 DE MARÇ, DEL PLE DEL CONSELL DE L’AUDIOVISUAL DE CATALUNYA

Expedient núm. 12/c-adm/2006. Sobre la compareixença, remissió al Jutjat de l’expedient sancionador 06/2004-S (Recurs 614/2006)
1. La senyora Cecília Moll Maestre, en representació de l’Ajuntament d’Alcarràs, ha interposat en el Jutjat Contenciós Administratiu de Lleida, el recurs contenciós administratiu número 614/2006, contra el requeriment de pagament de la multa de 18.000 euros imposada en l’Acord 107/2006, de 13 de juliol, del Ple del Consell de l’Audiovisual de Catalunya, que declarava a l’operador de televisió local SEGRIÀ TV, responsable de la comissió una infracció greu tipificada a la lletra f, i d’una  infracció greu tipificada en la lletra h de l’apartat segon de l’article 59 de la Llei 8/1995, de 25 de juliol, per fer les emissions de caràcter pornogràfic, i emissions de continguts publicitaris de caràcter eròtic i sexual.

2. El 7 de febrer de 2007 el Jutjat Contenciós Administratiu de Lleida  va decidir, mitjançant una interlocutòria, admetre a tràmit el recurs contenciós administratiu presentat per la senyora Cecília Moll Maestre, en representació de l’Ajuntament d’Alcarràs. En la mateixa resolució i de conformitat amb el que estableixen els articles 48 i 49 de la LJCA, va decidir reclamar a l’Administració demandada l’expedient administratiu i informar-la que ha de citar a termini, personalment o en les formes previstes en la Llei 30/1992, de 26 de novembre, a les persones interessades per tal que, en el termini de 9 dies, puguin comparèixer i personar-se en legal forma davant l’esmentat òrgan jurisdiccional.

Per tot l’exposat, el Ple del Consell de l’Audiovisual de Catalunya, ha adoptat els següents:

ACORDS

1. Comparèixer, en virtut del que preveu l’article 21 de la Llei de l’Estat 29/1998, de 14 de juliol, reguladora de la jurisdicció contenciosa administrativa, com a part demandada en el recurs contenciós administratiu ordinari núm. 614/2006 interposat per la senyora Cecília Moll Maestre, en representació de l’Ajuntament d’Alcarràs, contra el requeriment de pagament de la multa de 18.000 euros imposada en l’Acord 107/2006, de 13 de juliol, del Ple del Consell de l’Audiovisual de Catalunya, que declarava a l’operador de televisió local SEGRIÀ TV, responsable de la comissió una infracció greu tipificada a la lletra f, i d’una  infracció greu tipificada en la lletra h de l’apartat segon de l’article 59 de la Llei 8/1995, de 25 de juliol, per fer les emissions de caràcter pornogràfic, i emissions de continguts publicitaris de caràcter eròtic i sexual.

2. Remetre al jutjat contenciós administratiu de Lleida l’expedient sancionador 06/2004-S, mitjançant una copia validada de totes les actuacions  i posar en el seu coneixement, de conformitat amb  el que preveu l’article 38 de la LJCA, que aquest Consell no té coneixement de l’existència d’altres recursos contenciosos  administratius interposats contra l’Acord 261/2006, de 26 de juliol.

3. Designar per portar a terme la representació i defensa d’aquest Consell al procurador dels tribunals senyor Jose María Guarro Callizo, i a la lletrada de l’Àrea jurídica senyora Anna Isabel Casasnovas Rasal respectivament, de conformitat amb el que preveuen l’article 20 de l’Estatut orgànic i de funcionament del Consell de l’Audiovisual de Catalunya, en relació amb l’article 24 de la Llei de l’Estat 29/1998, de 14 de juliol, reguladora de la jurisdicció contenciosa administrativa.

4. Notificar aquest Acord al Jutjat Contenciós Administratiu de LLeida.

Barcelona, 7 de març de 2007

Josep M. Carbonell i Abelló


           Dolors Comas d’Argemir i Cendra

President

